Olavi Lahtinen

Olavi Lahtinen () oli suomalainen jalkapalloilija ja koripalloilija.

Jalkapallossa Lahtinen pelasi välihyökkääjänä Helsingin Jalkapalloklubissa 1948–1958 ja Helsingin Palloseurassa 1959–1961. Hän voitti yhden SM-hopean ja yhden SM-pronssin HJK:ssa. Lahtinen pelasi urallaan 153 pääsarjaottelua, joissa hän teki 55 maalia. Maajoukkueeseen Lahtinen valittiin ensimmäisen kerran 1953. Hän pelasi yhteensä 28 maaottelua ja teki niissä seitsemän maalia.

Koripallossa Lahtinen edusti Panttereita ja sen edeltäjää, HOK-Veikkoja. Hän voitti seurassa kahdeksan Suomen mestaruutta vuosina 1949–1956. Lahtinen pelasi myös maajoukkueessa 9 ottelua ja oli mukana Suomen joukkueessa Helsingin olympialaisissa.

Lähteet 
 

Suomalaiset jalkapalloilijat
Suomalaiset koripalloilijat
Vuonna 1929 syntyneet
Vuonna 1965 kuolleet